Държавен вестник, бр. 45, 2011 г., стр. 21

БРОЙ  45	
Д Ъ Р Ж А В Е Н  В Е С Т Н И К 	
СТР.  21  
МИНИСТЕРСТВА
И ДРУГИ ВЕДОМСТВА
МИНИСТЪР ПО УПРАВЛЕНИЕ 
НА СРЕДСТВАТА ОТ 
ЕВРОПЕЙСКИЯ СЪЮЗ
МЕМОРАНДУМ ЗА 
РАЗБИРАТЕЛСТВО 
относно изпълнението на Норвежката програма 
за сътрудничество за икономически растеж и 
устойчиво развитие в България между Републи­
ка България (по-нататък наричана за краткост 
„България“) и Кралство Норвегия (по-нататък 
наричано за краткост „Норвегия“, заедно по-
нататък наричани за краткост „страните“)
(Ратифициран със закон, приет от 40-то Народно 
събрание на 14 февруари 2008 г. – ДВ, бр. 20 
от 2008 г. Временно влиза в сила за Република 
България от 30 октомври 2007 г.) 
Страните,
Като се има предвид, че Споразумението 
от 25 юли 2007 г. за участие на Република 
България и Румъния в Европейското иконо­
мическо пространство (наричано по нататък 
„Споразумение за разширяване на ЕИП“) се 
прилага временно от 1 август 2007 г.; 
Като се има предвид, че Споразумението от 
25 юли 2007 г. между Република България и 
Кралство Норвегия за Норвежката програма за 
сътрудничество за икономически растеж и ус­
тойчиво развитие в България създава Програма 
за сътрудничество в подкрепа на социалното 
и икономическото развитие на България чрез 
двустранни проекти между страните (наричана 
по-нататък „Програма за сътрудничество“) се 
прилага временно от 1 август 2007 г.;
Като се има предвид, че Споразумението 
за разширяване на ЕИП и Програмата за съ­
трудничество ще укрепят отношенията между 
България и Норвегия от обща полза за двата 
народа; 
Като се има предвид, че укрепването на 
сътрудничеството между България и Норвегия 
ще допринесе за постигането на една стабилна, 
мирна и просперираща Европа, на база добро 
управление, демократични институции, господ­
ство на закона, спазване на човешките права 
и устойчивото развитие;
Като се има предвид, че страните се спора­
зумяха за създаване на рамка за управление и 
приоритетни области на интервенция с оглед 
осигуряване на ефективно изпълнение на Про­
грамата за сътрудничество;
Решени да прилагат високо ниво на про­
зрачност и отговорност при изпълнението на 
Програмата за сътрудничество и да полагат 
всички усилия за предпазване и борба с не­
редностите 
Решиха да сключат следния меморандум за 
разбирателство. 
Член 1
(Цели)
Този меморандум за разбирателство опре­
деля рамката за управление и областите на 
интервенция с цел ефективно управление на 
Програмата за сътрудничество.
Програмата за сътрудничество се създава 
въз основа на Споразумението между Републи­
ка България и Кралство Норвегия за създаване 
на Норвежка програма за сътрудничество за 
икономически растеж и устойчиво развитие 
в България (наречено по-нататък „Споразу­
мението“), което е приложено за информация 
в Анекс 1 към този меморандум.
Член 2
(Рамка за управление)
1. Страните създават Съвместен комитет, 
съставен от представители на страните. Съв­
местният комитет наблюдава изпълнението 
на Споразумението и заседава най-малко 
веднъж на всеки 6 месеца. По всяко време 
всяка от страните чрез предварително пре­
дупреждение може да поиска заседание на 
Съвместния комитет.
2. Компанията „Innovation Norway“ е от­
говорна за изпълнението на Програмата 
за сътрудничество от страна на Норвегия. 
„Innovation Norway“ съдейства за постигане на 
партньорство между избираемите кандидати, 
получава и оценява получените предложения, 
сключва грантовите споразумения, наблюдава 
изпълнението на проектите и докладва на 
6-месечна база на Съвместния комитет. До­
пълнителните правила, процедури и насоки за 
изпълнение на Програмата за сътрудничество 
се разработват от норвежката страна. Решени­
ето за сключване на грантово споразумение 
се взима от Норвегия.
3. Дирекция „Управление на средствата от 
ЕС“ в Министерството на финансите дейст­
ва като Национално координационно звено. 
Националното координационно звено е от­
говорно за координацията на програмата за 
сътрудничество от българска страна и работи 
в тясно сътрудничество с „Innovation Norway“ 
с цел да подкрепи Програмата за сътрудни­
чество и партньорството между избираемите 
кандидати от страните. Националното ко­
ординационно звено осигурява информация 
и консултира потенциалните партньори и 
бенефициенти в България и осигурява про­
зрачност при изпълнението на програмата. 
При поискване от страна на „Innovation 
Norway“ Националното координационно звено 
може да сътрудничи при мониторинга, одита 
и оценката на програмата. Националното 
координационно звено е длъжно незабавно 
да докладва за всяко съмнение за случаи 
на измама, корупция или други нередности, 
като допринася за ефикасното и навремен­
но разследване от страна на българските 
власти. Допълнителни клаузи за ролята на 
Националното координационно звено могат 
да бъдат установени от Съвместния комитет.